open-index/open-wikipedia-markdown huggingface dataset:
Προκεραμική Νεολιθική Β΄

200px|μικρογραφία|Η σημαντικότερες περιοχές της περιόδου.
Η **Προ-κεραμική Νεολιθική Β** είναι ένας νεολιθικός πολιτισμός που αναπτύχθηκε στην άνω Μεσοποταμία. Ανακαλύφθηκε από την Kathleen Kenyon με σημαντικότερες ανακαλύψεις στη Ιεριχώ στην Δυτική Όχθη.

## Επισκόπηση
Οι πολιτισμικές τάσεις αυτής της περιόδου διαφέρουν από εκείνες της προηγούμενης εποχής της Προ-κεραμικής Νεολιθικής Α, καθώς οι άνθρωποι που ζούσαν κατά τη διάρκεια αυτής της περιόδου άρχισαν να εξαρτώνται περισσότερο από τα κατοικίδια ζώα για να συμπληρώσουν την προηγούμενη μεικτή αγροτική και κυνηγετική δίαιτα. Επιπλέον, το κιτ εργαλειομηχανών της περιόδου είναι καινούργιο και αρκετά διαφορετικό από αυτό της προηγούμενης περιόδου. Ένα από τα κυριότερα στοιχεία του είναι τα φορία. Αυτή είναι η πρώτη περίοδος στην οποία αρχιτεκτονικά στυλ της Μέσης Ανατολήσ έγιναν κυρίως ευθύγραμμα, οι προηγούμενες τυπικές κατοικίες ήταν κυκλικές, ελλειπτικές και περιστασιακά οκταγωνικές. Η πυροτεχνολογία αναπτύχθηκε σε μεγάλο βαθμό σε αυτή την περίοδο. Κατά τη διάρκεια αυτής της περιόδου, ένα από τα κύρια χαρακτηριστικά των σπιτιών αποδεικνύεται από ένα παχύ στρώμα από λευκό πηλό και γύψινο δάπεδο εξαιρετικά γυαλισμένο και από ασβέστη που παράγεται από ασβεστόλιθο. Πιστεύεται ότι η χρήση του πήλινου γύψου για επενδύσεις δαπέδων και τοίχων κατά τη διάρκεια της ΠΚΝΒ' που οδήγησε στην ανακάλυψη κεραμικής. Τα πρώτα κεραμικά σκεύη, ήταν κατασκευασμένα από ασβέστη και γκρίζα τέφρα, που χτίστηκαν γύρω από τα καλάθια πριν από την πυροδότηση, για αρκετούς αιώνες γύρω στο 7000 π.Χ. σε τοποθεσίες όπως το Τελλ Νέμπα Φάουρ στη κοιλάδα Μπεκάα. Η περίοδος χρονολογείται στο 7000-6000 π.Χ.

Κατηγορία:Νεολιθική περίοδος
Ρεγκίνα Ραϊκχρτόβα

Ο **Ρεγκίνα Ραγικχρτόβα - Κορντάνοβα** (*[[λατινικό αλφάβητο]] : Regina Rajchrtová - Kordanova*) γεννημένη στις 5 Φεβρουαρίου 1968, είναι πρώην Τσεχοσλοβάκα, σήμερα πολιτογραφημένη Τσέχα, πρωταθλήτρια της αντισφαίρισης.

## Προσωπική ζωή
Είναι παντρεμένη με τον πρώην πρωταθλητή της αντισφαίρισης Πετρ Κόρντα κι έχουν τρία παιδιά. Την Τζέσικα που είναι επαγγελματίας παίκτης του γκολφ, την Νέλυ η οποία παίζει αντισφαίριση και τον Σεμπάστιαν, που είναι επίσης τενίστας και εκπροσωπεί τις Ηνωμένες Πολιτείες

## Καριέρα
Συμμετείχε με την Τσεχοσλοβακία στα Φεντ καπ του 1987, 1989, 1990 και 1991 με ρεκόρ 5 νίκες και 6 ήττες.

Εκπροσώπησε την Τσεχοσλοβακία στους Ολυμπιακούς αγώνες του 1988 στην Σεούλ όπου συμμετείχε μόνο στο απλό γυναικών και αποκλείστηκε από τον πρώτο γύρο από την Σοβιετική Μεσκχί.

## Παραπομπές


Κατηγορία:Τσεχοσλοβάκες αθλήτριες της αντισφαίρισης
Κατηγορία:Τσέχες αθλήτριες της αντισφαίρισης
Crash Bash

To ***Crash Bash*** είναι ένα ομαδικό βιντεοπαιχνίδι, του 2000 που αναπτύχθηκε από την Eurocom και κυκλοφόρησε από τη Sony Interactive Entertainment για το PlayStation. Ουσιαστικά πρόκειται για το πέμπτο βιντεοπαιχνίδι της σειράς *[[Crash Bandicoot]]*. Το εν λόγω παιχνίδι ήταν το πρώτο της σειράς που δεν δημιουργήθηκε από τη Naughty Dog και το τελευταίο βιντεοπαιχνίδι που κυκλοφόρησε για την κονσόλα του PlayStation. Σε γενικές γραμμές το παιχνίδι έλαβε μέτριες κριτικές.  

## Παραπομπές


## Εξωτερικοί σύνδεσμοι
*''Crash Bash'' at Eurocom
*Official ''Crash Bash'' website

Κατηγορία:Βιντεοπαιχνίδια του 2000
Κατηγορία:Βιντεοπαιχνίδια Crash Bandicoot
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια της Sony Interactive Entertainment
Κατηγορία:Βιντεοπαιχνίδια της Universal Interactive
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Γαλιλέα Μοντίχο

Η **Γαλιλέα Μοντίχο** (*Martha Galilea Montijo Torres*, 5 Ιουνίου 1973 -) είναι Μεξικανή ηθοποιός, κωμικός, μοντέλο και παρουσιάστρια. 

Είναι παρουσιάστρια της πρωινής καθημερινής εκπομπής *Hoy* (μετ. σήμερα). Υπήρξε παρουσιάστρια του talent show *Pequeños Gigantes*.

Το 1993 ξεκίνησε την καριέρα της, μετά την νίκη της στο show *La Chica TV*. Από το 2001 μέχρι το 2005, παρουσίαζε το show *VidaTV*. Το 2002 συμμετείχε στο reality show Big Brother VIP το οποίο και κέρδισε.

## Φιλμογραφία
**La Chica TV* - 1993, ως Διαγωνιζόμενη/Νικήτρια
**El premio mayor* - 1995, ως Λίλι
**Azul* - 1996, ως Μάρα
**Tú y yo* - 1996, ως Ρεσιγνασιόν ντελ Κάρμεν
**Salsa Galilea* - 1997/99 
**Fantástico Amor* - 1999
**Tres mujeres* - 1999, ως Μαρικρούς Ρουίς
**Hoy* - 1999-2000, 2008, 2013–σήμερα, ως Παρουσιάστρια
**El precio de tu amor* - 2000, ως Βαλέρια Ρίος
**Vida TV* - 2001/05, ως Παρουσιάστρια
**Big Brother VIP* - 2002, ως Διαγωνιζόμενη/Νικήτρια
**Hospital el paisa* - 2004
**XHDRBZ* - 2004, ως Η ίδια
**La escuelita VIP* - 2004, ως Γαλιλέα
**Amarte es mi pecado* - 2004, ως Γαλιλέα
**Bailando por un sueño* - 2005, ως Διαγωνιζόμενη/4η θέση
**La Verdad Oculta* - 2006, ως Γκαμπριέλα Γκιγιέν ντε Γενοβές/Μάρτα Σλαντιβάρ ντε Γκουσμάν
**La Hora de la Papa* - 2007, ως Παρουσιάστρια
**Buscando a Timbiriche, La Nueva Banda* - 2007, ως Παρουσιάστρια
**Teleton Mexoamerica* - 2007/08, ως Παρουσιάστρια
**Los simuladores* - 2008, ως Παρουσιάστρια
**Cuanto Quieres Perder?* - 2008, ως Παρουσιάστρια
**Hazme reír y serás millonario* - 2009, ως Διαγωνιζόμενη/3η θέση
**Los simuladores 2* - 2009, ως Η ίδια
**[[Γυναίκες δολοφόνοι|Mujeres Asesinas 2]]* - 2009, ως Λορένα Γαρρίδο, Επεισόδιο:"Λας Γαρρίδο, Οι άπληστες" (Σεζόν:2, Επεισόδιο:2)
**Hasta que el dinero nos separe* - 2010, ως Η ίδια (γκέστ εμφάνιση)
**Pequeños Gigantes* - 2011, ως Παρουσιάστρια
**El Gran Show de los Peques* - 2011, ως Παρουσιάστρια
**Perras* - 2011, ως Φρίντα Γκόμες
**Teleton Mexico* - 2011-σήμερα, ως Παρουσιάστρια
**Teleton USA* - 2012-σήμερα, ως Παρουσιάστρια
**Pequenos Gigantes 2* - 2012, ως Παρουσιάστρια
**Cásate conmigo, mi amor* - 2013, ως Βαλέρια
**Lo Que Mas Quieres* - 2013, ως Κριτής
**Va Por Ti* - 2014, ως Παρουσιάστρια
**Me Pongo De Pie* - 2015, ως Παρουσιάστρια
**Kids Choice Awards México* - 2016, ως Παρουσιάστρια
**La Voz... Kids México* - 2017, ως Παρουσιάστρια

## Βραβεία & Υποψηφιότητες
### Βραβεία Kids Choice México

### Βραβεία People en Español

### [[Βραβεία TVyNovelas]]

## Παραπομπές


## Εξωτερικοί Σύνδεσμοι

*
* Official site of Galilea Montijo
* Galilea Montijo
* Biografía de Galilea Montijo (en esmas)

Κατηγορία:Μεξικανές μοντέλα
Κατηγορία:Μεξικανοί τηλεπαρουσιαστές
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανοί παρουσιαστές
Σεργκέι Κίροφ

Ο **Σεργκέι Μιρόνοβιτς Κίροφ** (, γεννηθείς **Κόστρικοφ**, , 27 Μαρτίου 1886 – 1 Δεκεμβρίου 1934) ήταν ένας εξέχων Μπολσεβίκος ηγέτης στα πρώτα στάδια της Σοβιετικής Ένωσης. Ο Κίροφ αναδείχθηκε μέσω των τάξεων του Κομμουνιστικού Κόμματος σε ηγέτη της οργάνωσης του κόμματος στο Λένινγκραντ.

Στις 1 Δεκεμβρίου 1934, ο Κίροφ πυροβολήθηκε και σκοτώθηκε από έναν εκτελεστή στα γραφεία του Ινστιτούτου Σμόλνι. Μερικοί ιστορικοί κατηγορούν για τη δολοφονία του τον Ιωσήφ Στάλιν και πιστεύουν ότι η NKVD οργάνωσε την εκτέλεσή του, αλλά δεν υπάρχουν πειστικά αποδεικτικά στοιχεία για τον ισχυρισμό αυτό. Ο θάνατος του Κίροφ απετέλεσε ένα από τα προσχήματα του Στάλιν για τη κλιμάκωση της καταστολής ενάντια στα αντιφρονούντα στοιχεία του Κόμματος, και για τον αφοπλισμό του Κόμματος (κάθε μέλος του διέθετε περίστροφο μέχρι εκείνη τη στιγμή, όταν τους τα αφαίρεσε ο Στάλιν), με αποκορύφωμα την Μεγάλη Κάθαρση στα τέλη της δεκαετίας του 1930, στην οποία πολλοί από τους Παλιούς Μπολσεβίκους συνελήφθησαν, εκδιώχθηκαν από το κόμμα, και εκτελέστηκαν. Η δολοφονία του Κίροφ αποδόθηκε σε πράξη του κοινού ποινικού δικαίου για την οποία ο κατηγορούμενος ομολόγησε στις δίκες εκείνης της περιόδου.

Οι πόλεις Κίροφ, Κιροβοχράντ, Κιροβακάν, και Κιροβαμπάντ, καθώς και μερικές άλλες πόλεις, ονομάστηκαν έτσι προς τιμήν του Κίροφ μετά τη δολοφονία του. Μετά την κατάρρευση της Σοβιετικής Ένωσης, το Κιροβακάν και το Κιροβαμπάντ επέστρεψαν στα αρχικά τους όνομα: Βανατζόρ και Γκαντζά, αντίστοιχα. Προς εφαρμογή των νόμων αποκομμουνιστικοποίησης στην Ουκρανία, το Κιροβοχράντ μετονομάστηκε τον Ιούλιο του 2016 από το ουκρανικό κοινοβούλιο σε Κροπιβνίτσκι.

## Υποσημειώσεις


Κατηγορία:Ρώσοι κομμουνιστές
Κατηγορία:Σοβιετικοί πολιτικοί
Τριακοντάσχοινος

μικρογραφία|306x306px|Χάρτης με ένδειξη των περιοχών του ''τριακοντάσχοινου'' και του ''δωδεκάσχοινου''

Ο **τριακοντάσχοινος** ήταν γεωγραφικός προσδιορισμός σε χρήση στην ελληνιστική Αίγυπτο, και μετέπειτα και από την ρωμαϊκή Αίγυπτο ως *triakontaschoenus*, ο οποίος αντιστοιχούσε στην περιοχή (*τόπο*) της κάτω Νουβίας μεταξύ του πρώτου και του δευτέρου καταρράκτη του Νείλου. Βορειοανατολικά της περιοχής αυτής, βρισκόταν ο *δωδεκάσχοινος*, ο οποίος συνήθως βρισκόταν υπό την εξουσία των φαραώ της Αιγύπτου. Η ονομασία βασίζονταν στην μονάδα μέτρησης του σχοίνου, με 30 *σχοίνους* να αντιστοιχούν σε έκταση περίπου 320 χιλιόμετρα και 12 σε περίπου 125 χλμ.

Οι όροι αυτοί δημιουργήθηκαν κατά την διακυβέρνηση του Πτολεμαίου Β´ όταν αρχικά το 275 με 274 π.Χ. επιτέθηκε στην Νουβία και νίκησε το Βασίλειο του Κους. Με τον τρόπο αυτό περιόρισε την δύναμη των Κουσιτών, και παράλληλα εξασφάλισε αρκετούς από τους φυσικούς πόρους της περιοχής ανάμεσα στους οποίους υπήρχαν και χρυσωρυχεία, και οι σχετικοί όροι διατηρήθηκαν έκτοτε από τους μετέπειτα ηγεμόνες.

## Παραπομπές

## Πηγές
*
*
*

Κατηγορία:Γεωγραφική ιστορία της Αιγύπτου
Κατηγορία:Γεωπολιτική ορολογία
Κατηγορία:Ελληνιστική Αίγυπτος
Κατηγορία:Ιστορία του Σουδάν
Κατηγορία:Βασίλειο του Κους
Κατηγορία:Νουβία
Κατηγορία:Αρχαιοελληνική γεωγραφία της Βόρειας Αφρικής
Σχοίνος (αποσαφήνιση)

Η ονομασία **σχοίνος** μπορεί να αναφέρεται στα παρακάτω θέματα:

* Σχοίνος (πόλη), αρχαία πόλη της Βοιωτίας
* Σχοίνος (μονάδα μέτρησης), ιστορική μονάδα μέτρησης
* Σχοίνος (φυτό) ή σχίνος, είδος χόρτου

## Δείτε επίσης
Σχίνος (αποσαφήνιση)
Πέτρος Α΄ του Λουξεμβούργου-Σαιν-Πολ

Ο **Πέτρος Α΄**, γερμ. Peter I (1390 - 31 Αυγούστου 1433) από τον Οίκο του Λουξεμβούργου ήταν κόμης του Σαιν-Πολ, Λινύ, Μπριεν & Κονβερσάνο και κύριος του Μπωβουάρ & Ανγκιάν.

## Βιογραφία
Ήταν ο πρωτότοκος γιος του Ιωάννη κυρίου του Μπωβουάρ και της Μαργαρίτας των Ανγκιάν, κόρης και κληρονόμου του Λουδοβίκου κόμη του Μπριεν & Κονβερσάνο και κυρίου του Ανγκιάν. 

Από το 1394 ήταν συγκυβερνήτης του πατέρα του, ο οποίος απεβίωσε το 1397, οπότε ο Πέτρος Α΄ τον διαδέχθηκε. Μετά το 1394 ετελεύτησε και η μητέρα του και τη διαδέχθηκε. Το 1430 απεβίωσε η θεία του Ιωάννα, κόρη του Γκυ κόμη του Λινύ και της Μαχώς κόμισσας του Σαιν-Πολ και τη διαδέχθηκε ως κόμης του Λινύ & Σαιν-Πολ. 

Στη δεκαετία του 1340 η επιδημία πανώλης, μετά τη Γαλλία, Αγγλία και Ισπανία, ενέσκηψε και στο Λουξεμβούργο. Ανάμεσα στα εκατομμύρια θύματα ήταν και ο Πέτρος Α΄, που απεβίωσε το 1433, σε ηλικία 43 ετών και τάφηκε στο αββαείο του Σερκάμ, κοντά στο Φρεβάν. Η σύζυγός του Μαργαρίτα απεβίωσε το 1468.

## Οικογένεια
Νυμφεύτηκε το 1405 τη Μαργαρίτα του Μπω/Μπάλτσο, κόρη του Φραγκίσκου δούκα της Άντρια και είχαν τέκνα:
* Ιακωβίνη 1415/6-1472, παντρεύτηκε πρώτα τον Ιωάννη των Λάνκαστερ δούκα του Μπέντφορντ (γιο του Ερρίκου Δ΄ της Αγγλίας) και έπειτα, μυστικά, τον Ριχάρδο Γούντβιλ κόμη του Ρίβερς. Η κόρη της:
** Ελισάβετ Γούντβιλ, παντρεύτηκε τον Εδουάρδο Δ΄ της Υόρκης βασιλιά της Αγγλίας.
* Λουδοβίκος 1418-1475, κόμης του Σαιν-Πολ, Λινύ, Μπριέν & Κονβερσάνο. Έγινε κοντόσταυλος (στρατάρχης) της Γαλλίας.
* Θεοβάλδος απεβ. 1477, κόμης του Μπριέν, κύριος του Φιέν και επίσκοπος του Λε Μαν.
* Ιάκωβος 1425-1487, κύριος του Ρισεμπούρ.
* Βάλεραν απεβ. νέος.
* Ιωάννης απεβ. στην Αφρική.
* Αικατερίνη απεβ. 1492, παντρεύτηκε τον Αρθούρο Γ΄ των Ντρέ-Μονφόρ δούκα της Βρετάνης.
* Ισαβέλλα απεβ. 1472, παντρεύτηκε τον Κάρολο των Βαλουά-Ανζού κόμη του Μαιν.

## Πρόγονοι




## Αναφορές


Κατηγορία:Οίκος του Λουξεμβούργου
Νέα Δημοκρατική Παράταξη

Η **Νέα Δημοκρατική Παράταξη** (ΝΕ.ΔΗ.ΠΑ.) ήταν πολιτικό κόμμα της Κύπρου, που ιδρύθηκε το 1980 από στελέχη του Δημοκρατικού Κόμματος.

## Ιστορία
Η Νέα Δημοκρατική Παράταξη, ιδρύθηκε στις 16 Οκτωβρίου 1980, όταν στελέχη του ΔΗ.ΚΟ., ανάμεσα τους και έξι βουλευτές (Μιχαηλίδης, Αμπίζας, Βασιλειάδης, Καραμιχάλης, Λένας, Νέμιτσας). 

Πρόεδρος του νέου κόμματος τέθηκε ο Αλέκος Μιχαηλίδης και κοινοβουλευτικός εκπρόσωπος ο Σταύρος Αμπίζας. 

Στις εκλογές του 1981 συγκέντρωσε το 1,92% της λαϊκής ψήφου και κατετάγη τελευταίο μεταξύ των κομμάτων, χωρίς να καταφέρει να εισέλθει στη Βουλή των Αντιπροσώπων. 

Στις προεδρικές του 1983 στήριξε την υποψηφιότητα του προέδρου του Δημοκρατικού Συναγερμού, Γλαύκου Κληρίδη, ο οποίος όμως δεν εξελέγη.

Η παράταξη δε συμμετείχε στις εκλογές του 1985 και το 1987 συνενώθηκε με το Δημοκρατικό Συναγερμό. Ο Αλέκος Μιχαηλίδης εξελέγη ένας από τους τρεις αντιπροέδρους του κόμματος.

## Αποτελέσματα εκλογών
### Βουλή των Αντιπροσώπων

## Παραπομπές


Κατηγορία:Κυπριακά πολιτικά κόμματα
Ένωση Κέντρου (Κύπρος)

Η **Ένωση Κέντρου** ήταν πολιτικό κόμμα της Κύπρου, που ιδρύθηκε το 1980.

## Ιστορικό
Η Ένωση Κέντρου ιδρύθηκε στις 13 Νοεμβρίου 1980, από τον πρ. υπουργό, πρ. Πρόεδρο της Βουλής των Αντιπροσώπων, Τάσσο Παπαδόπουλο, ο οποίος είχε εκλεγεί στις βουλευτικές του 1976 ως ανεξάρτητος και τους βουλευτές Χρίστο Βάκη και Χριστόφορο Χριστοφορίδη, που προέρχονταν από το ΔΗ.ΚΟ.. 

Πρόεδρος του νέου κόμματος τέθηκε ο Τάσσος Παπαδόπουλος. 

Στις εκλογές του 1981 συγκέντρωσε το 2,74% της λαϊκής ψήφου, χωρίς να καταφέρει να εισέλθει στη Βουλή των Αντιπροσώπων. 

Το 1985 η Ένωση Κέντρου συνενώθηκε με το Δημοκρατικό Κόμμα.

## Αποτελέσματα εκλογών
### Βουλή των Αντιπροσώπων

## Παραπομπές


Κατηγορία:Κυπριακά πολιτικά κόμματα
Ροβερέτο

Το **Ροβερέτο** (ιταλικά: *Rovereto*, γερμανικά: *Rovereto*) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε (ιταλικά: *Trentino-Alto Adige*, γερμανικά: *Trentino-Südtirol*).

## Πρόσωπα
* Αλίτσε Ρακέλε Άρλανχ (1995) Μις Ιταλία 2017

## Φωτοθήκη


Εικόνα:Rovereto Piazza Cesare Battisti.jpg|Η κρήνη του Ποσειδώνα
Εικόνα:Loreto 2 b.jpg|Η εκκλησία της Παναγίας του Λορέτο



## Παραπομπές


## Εξωτερικοί σύνδεσμοι

*  

Κατηγορία:Δήμοι της Αυτόνομης Επαρχίας του Τρέντο
Αντώνιος του Λουξεμβούργου

Ο **Αντώνιος Α΄**, γαλλ. Antoine I (1450 - 1519) από τον Οίκο του Λουξεμβούργου ήταν κόμης του Λινύ & Μπριέν.

## Βιογραφία
Ήταν ένας από τους γιους του Λουδοβίκου κόμη του Σαιν-Πολ, Λινύ, Μπριέν & Κονβερσάνο και της Ιωάννας των Μονμπελιάρ κόρης και κληρονόμου του Ροβέρτου κόμη του Μαρλ και Σουασσόν.

Το 1475 καρατομήθηκε ο πατέρας του για προδοσία από τον Λουδοβίκο ΙΑ΄ της Γαλλίας και τον διαδέχθηκε ο μεγαλύτερος αδελφός του Πέτρος Β΄. Αυτός απεβίωσε το 1482 και ο Αντώνιος Α΄ τον διαδέχθηκε στο Μπριέν. Το 1510 κληρονόμησε από τον Κάρολο των Βουρβόνων το Λινύ· έτσι η κομητεία επέστρεψε στον Οίκο του Λουξεμβούργου.

## Οικογένεια
Νυμφεύτηκε πρώτα την Αντουανέττα, κόρη του Πέτρου του Μπωφφρεμόν και είχε τέκνο:
* Φιλιβέρτα, παντρεύτηκε τον Ιωάννη Δ΄ των Ιβρέα κύριο του Αρλαί & πρίγκιπα της Οράγγης.

Το 1490 απεβίωσε η Αντουανέττα και ο Αντώνιος Α΄ έκανε δεύτερο γάμο με τη Φρανσουάζ, κόρη του Φιλίππου Β΄ Κροΰ κυρίου του Σιμαί και είχε τέκνο:
* Κάρολος Α΄ 1488-1530, κόμης του Λινύ & Μπριέν.

Αργότερα ο Αντώνιος Α΄ έκανε τρίτο γάμο με τη Ζιλέτ ντε Κετιβύ.

Από τη μη νόμιμη σχέση του με την Περόν ντε Μασεφέρ είχε ένα φυσικό τέκνο:
* (νόθος) Αντώνιος 1480-1538.

## Πρόγονοι




## Παραπομπές σε πηγές


Κατηγορία:Οίκος του Λουξεμβούργου
Crash Team Racing

Το ***Crash Team Racing*** (ή ***CTR: Crash Team Racing***) είναι ένα βιντεοπαιχνίδι αγώνων καρτ, του 1999,  που αναπτύχθηκε από τη Naughty Dog  και κυκλοφόρησε από τη Sony Computer Entertainment  για το PlayStation. Ουσιαστικά, πρόκειται για το τέταρτο παιχνίδι της σειράς *[[Crash Bandicoot]]*.

Το παιχνίδι επικεντρώνεται στην προσπάθεια μίας ετερόκλητης ομάδας, που προσπαθεί να σώσει τον πλανήτη της από τον εγωπαθή Nitros Oxide, μέσω αγώνων ταχύτητας. Στο εν λόγω παιχνίδι, ο παίχτης μπορεί σε κάποια φάση να τρέξει με όλους τους χαρακτήρες της σειράς (15 τον αριθμό), όμως αρχικά του δίνεται η δυνατότητα μόνο με τους οχτώ εξ αυτών. Κατά τη διάρκεια του αγώνα, μπορούν να χρησιμοποιηθούν *speed boosting power ups*, διάφορα προστατευτικά κ.ά.

Το παιχνίδι έλαβε πολύ καλές κριτικές για το gameplay του και τα γραφικά του. Παρόλα αυτά, ο ήχος του, συνάντησε ανάμικτες κριτικές. Το 2003, κυκλοφόρησε και σίκουελ του παιχνιδιού, ονόματι *[[Crash Nitro Kart]]*, το οποίο ήταν διαθέσιμο για το Game Boy Advance, το GameCube, το PlayStation 2, το  Xbox και το N-Gage.

## Παραπομπές


## Αναφορές
* 

## Εξωτερικοί σύνδεσμοι
* Crash Team Racing στο Bandipedia

Κατηγορία:Βιντεοπαιχνίδια του 1999
Κατηγορία:Βιντεοπαιχνίδια Crash Bandicoot
Κατηγορία:Βιντεοπαιχνίδια της Naughty Dog
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια αγώνων
Κατηγορία:Βιντεοπαιχνίδια της Sony Interactive Entertainment
Κατηγορία:Βιντεοπαιχνίδια της Universal Interactive
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κάρολος Α΄ του Λουξεμβούργου

Ο **Κάρολος Α΄**, γαλλ. Charles (1488 - 1530) από τον Οίκο του Λουξεμβούργου ήταν κόμης του Λινύ & Μπριέν (1519-1530).

## Βιογραφία
Ήταν ο μόνος γιος του Αντωνίου Α΄ κόμη του Λινύ & Μπριέν και της Φρανσουάζ του Κροΰ, κόρης του Φιλίππου Α΄ κόμη του Σιμαί.

Το 1519 απεβίωσε ο πατέρας του και τον διαδέχθηκε ως κόμης του Λινύ & Μπριέν. Επειδή αγόρασε το έργο *Γκραντουάλια* του Αγγλικανού συνθέτη Γουίλιαμ Μπυρντ, κατηγορήθηκε από τους Καθολικούς και φυλακίστηκε.

## Οικογένεια
Νυμφεύτηκε το 1510 την Καρλόττα των Εστουνεβίλλ και είχε τέκνα:
* Αντώνιος Β΄ απεβ. 1557, κόμης του Λινύ.
* Λουδοβίκος Γ΄ απεβ. 1571.
* Ιωάννης απεβ. 1548.
* Γεώργιος απεβ. 1537.
* Γκιγιεμέττα.
* Φρανσουάζ/Φραντσίσκα απεβ. 1566, παντρεύτηκε τον Βερνάρδο Γ΄ μάργραβο του Μπάντεν-Μπάντεν.
* Αντουανέττα 1525-1603.
* Μαρία απεβ. 1597.

## Πρόγονοι



	

## Παραπομπές σε πηγές


Κατηγορία:Οίκος του Λουξεμβούργου
Αντώνιος Β΄ του Λουξεμβούργου-Λινί

Ο **Αντώνιος Β΄**, γαλλ. Antoine II (απεβ. 8 Φεβρουαρίου 1557) από τον Οίκο του Λουξεμβούργου ήταν κόμης του Λινύ & Μπριέν (1530-1557).

## Βιογραφία
Ήταν ο πρωτότοκος γιος του Καρόλου Α΄ κόμη του Λινύ & Μπριέν και της Καρλόττας του Εστουτεβίλλ.

Το 1530 απεβίωσε ο πατέρας του και τον διαδέχθηκε. Έπειτα από 27 έτη διακυβέρνησης απεβίωσε το 1557. Τον διαδέχθηκε ο πρωτότοκος γιος του Ιωάννης Γ΄.

## Οικογένεια
Νυμφεύτηκε το 1535 τη Μαργαρίτα Σαβοΐας, κόρη του Ρενέ κόμη του Βιλλάρ και είχε τέκνα:
* Ιωάννης Γ΄ απεβ. 1576, κόμης του Λινύ.
* Φραγκίσκος 1542-1613, δούκας του Πινέ (Piney)-Λουξεμπούρ. Νυμφεύτηκε τη Μαργαρίτα της Λωρραίνης, κόρη του Νικολάου δούκα του Μερκέρ.
** Ερρίκος 1583-1616, δούκας του Πινέ-Λουξεμπούρ.
*** Μαργαρίτα Καρλόττα 1607-1680, δούκισσα του Πινέ-Λουξεμπούρ. Παντρεύτηκε πρώτα τον Λεόν ντΆλμπρέ ντε Λυίν και μετά τον Σαρλ-Ανρί ντε Κλερμόν-Τοννέρ.
* Αντώνιος απεβ. 1573.
* Ερρίκος.
* Μαγδαληνή απεβ. 1588, παντρεύτηκε τον Χριστόφορο-Ιουβενάλ των Ουρσίν, μαρκήσιο του Τραινέλ.

## Πρόγονοι




## Παραπομπές


Κατηγορία:Οίκος του Λουξεμβούργου
Wolf Alice

Οι **Wolf Alice** είναι μουσικό συγκρότημα εναλλακτικής ροκ από το Λονδίνο της Αγγλία.

## Δισκογραφία
* *[[My Love Is Cool]]* (2015)
* *[[Visions of a Life]]* (2017)

## Εξωτερικοί σύνδεσμοι

* Επίσημη σελίδα

Κατηγορία:Αγγλικά indie rock συγκροτήματα
Ιωάννης Γ΄ του Λουξεμβούργου-Λινί

Ο **Ιωάννης Γ΄**, γαλλ. Jean III (απεβ. 1 Ιουλίου 1576) από τον Οίκο του Λουξεμβούργου ήταν κόμης του Λινύ & Μπριέν (1557-1576).

## Βιογραφία
Ήταν ο πρωτότοκος γιος του Αντωνίου Β΄ κόμη του Λινύ & Μπριέν και της Μαργαρίτας Σαβοΐας, κόρης του Ρενέ κόμη του Βιλλάρ.

Το 1557 απεβίωσε ο πατέρας του και τον διαδέχθηκε ως κόμης του Λινύ & Μπριέν. Έπειτα από διακυβέρνηση 19 ετών απεβίωσε το 1576 και τον διαδέχθηκε ο γιος του Κάρολος Β΄ ως κόμης του Λινύ & Μπριέν. Αυτόν διαδέχθηκαν τα αδέλφια του, ο Φραγκίσκος στο Λινύ και η Λουία στο Μπριέν.

## Οικογένεια
Νυμφεύτηκε τη Βιλελμίνα, κόρη του Ροβέρτου Δ΄ δούκα του Μπουιγιόν και είχε τέκνα:
* Αντώνιος.
* Κάρολος Β΄ 1562-1608, κόμης του Λινύ και Μπριέν.
* Μαργαρίτα 1562-1566.
* Φραγκίσκος 1563-1576, κόμης του Λινύ. Γιος του ήταν ο:
** Ερρίκος Γ΄ 1583-1616, κόμης του Λινύ. Τον διαδέχθηκε η κόρη του:
*** Μαργαρίτα-Καρλόττα 1607-1680, κόμισσα του Λινύ. Παντρεύτηκε τον κόμη του Κλερμόν-Τοννέρρ.
* Ντιάν (Άρτεμις) απεβ. 1624, παντρεύτηκε πρώτα τον Λουί ντε Πλουσκελέ κόμη του Κερμάν και έπειτα τον Ζυστ ντε Πονταιγιέ βαρόνο του Πλερ.
* Λουίζα 1567-1647, κόμισσα του Μπριέν. Παντρεύτηκε τον Γεώργιο βαρόνο του Κασωμπόν και έπειτα τον Μπερνάρ ντε Μπεόν κύριο του Μασσέ.

## Πρόγονοι




Κατηγορία:Οίκος του Λουξεμβούργου
Αντίποδες νήσοι

Οι **Αντίποδες νήσοι** (Αγγλικά: *Antipodes Islands*) είναι αφιλόξενα ηφαιστειογενή νησιά στα πλησίον στην Ανταρκτική νερά στα νότια της Νέας Ζηλανδίας (στην οποία ανήκουν εδαφικά). Βρίσκονται 860 χιλιόμετρα (534 μίλια) στα νοτιοανατολικά του νησιού Στιούαρτ/Ρακιούρα.

Το νησιωτικό σύμπλεγμα αποτελείται από ένα κύριο νησί, το νησί των Αντιπόδων, με έκταση 20 τ.χλμ., το νησί Μπόλονς στα βόρεια, και πολλά μικρά νησάκια και βραχονησίδες. Το όνομά του το χρωστάει στο γεγονός ότι βρίσκεται στους αντίποδες της Βρετανίας (σχεδόν στους αντίποδες του Λονδίνου).

Οικολογικά, τα νησιά αποτελούν μέρος της οικοπεριοχής της τούνδρας των Υποανταρκτικών Αντιπόδων Νήσων. Τα νησιά είναι εγγεγραμμένα στον Κατάλογο Παγκόσμιας Κληρονομιάς της UNESCO, μαζί με άλλα υποθαλάσσια νησιά της Νέας Ζηλανδίας. Το νησιωτικό σύμπλεγμα είναι ένα φυσικό καταφύγιο και δεν υπάρχει γενική πρόσβαση στο κοινό.

## Εξωτερικοί σύνδεσμοι
* 

Κατηγορία:Νησιά της Νέας Ζηλανδίας
Κατηγορία:Ηφαιστειογενή νησιά
Στάλατς

Το **Στάλατς** (σερβικά κυριλλικά: ) είναι οικισμός της Σερβίας, ευρισκόμενος εντός του Δήμου του Τσίτσεβατς, ο οποίος ευρίσκεται εντός του Διαμερίσματος της Ράσινα. Κατά την απογραφή του 2011, αριθμούσε  κατοίκους.

Το Στάλατς, επισήμως κατηγοριοποιημένο ως ένα εκ των χωριών της Σερβίας, ευρίσκεται επί των όχθων του Νότιου Μοράβα (Јужна Морава, Γιούζνα Μόραβα), πλησίον του σημείου στο οποίο ο συγκεκριμένος ποταμός ενώνεται με τον Δυτικό Μοράβα (Западна Морава, Ζάπαντνα Μόραβα) για την δημιουργία του Μεγάλου Μοράβα (Велика Морава, Βέλικα Μόραβα).

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (2002)

## Δείτε επίσης
* Εκκλησία Αγίων Αρχαγγέλων (Στάλατς)
* Εκκλησία Αγίου Πνεύματος (Στάλατς)
* Εκκλησία Αγίου Ιωάννη (Στέβανατς), πλησίον του Στάλατς
* Εκκλησία Αγίου Μάρκου (Γιάκοβατς), πλησίον του Στάλατς
* Οικισμοί της Σερβίας
* Πόλεις της Σερβίας

## Παραπομπές


## Εξωτερικοί σύνδεσμοι
*  Maplandia
* 

Κατηγορία:Οικισμοί του Τσίτσεβατς
Γιάν Κρόσλακ

Ο **Γιάν Κρόσλακ** (*[[λατινικό αλφάβητο]]: Ján Krošlák*), γεννημένος στην Μπρατισλάβα, Τσεχοσλοβακία, στις 17 Ιουνίου 1974), είναι Σλοβάκος πρωταθλητής της αντισφαίρισης.

Έμαθε αντισφαίριση από τον πατέρα του, Γιαν, όπου ήταν και ο πρώτος του προπονητής, η μητέρα του Ζήτα ήταν υπάλληλος γραφείου. Ήταν στο τοπ 100 για αρκετά χρόνια.

Με τη Σλοβακία έχει αγωνιστεί στο κύπελλο Ντέιβις από το 1994 έως το 2002 σε 8 διοργανώσεις με ρεκόρ 17 νίκες και 9 ήττες. Έχει συμμετάσχει στους Ολυμπιακούς αγώνες του 1996 στην Ατλάντα όπου στο απλό και στο διπλό αποκλείστηκε από τον πρώτο γύρο.

Έχει συμμετάσχει και στα τέσσερα τουρνουά Γκραντ λαμ από το 1995 έως το 2000 χωρίς ιδιαίτερη επιτυχία. Sto "ATP world tour" ήταν νικητής στο Τελ Αβίβ το 1995 και στη Σαγκάη το 1997, δεύτερος στην Οστράβα το 1998. Το 1994 ήταν νικητής στο Τσάλεντζ του Πέρθ, το 1995 στο Τσάλεντζ του Αμβούργου. 

## Παραπομπές


Κατηγορία:Σλοβάκοι αθλητές της αντισφαίρισης
Ερρίκος Β΄ του Λουξεμβούργου-Λινί

O **Ερρίκος Β΄**, γαλλ. Henri II (απεβ. 1303) από τον Οίκο του Λουξεμβούργου ήταν κύριος του Λινύ (1288-1303).

## Βιογραφία
Ήταν ο πρωτότοκος γιος του Βάλεραν Α΄ κυρίου του Λινύ και της Ιωάννας κυρίας του Μπωβουάρ.

Ο πατέρας του, πολεμώντας εναντίον του Ιωάννη Β΄ δούκα της Βραβάντης, σκοτώθηκε στη μάχη του Βόρρινγκεν το 1288. Τον διαδέχθηκε ο Ερρίκος Β΄.

Το 1300 απεβίωσε η μητέρα του και το 1303 και ο ίδιος, έπειτα από 15 έτη διακυβέρνησης. Δεν ήταν ούτε 30 ετών και ήταν άτεκνος. Τον διαδέχθηκε ο μικρότερος αδελφός του Βάλεραν Β΄.

## Πρόγονοι



	

## Αναφορές σε πηγές


Κατηγορία:Οίκος του Λουξεμβούργου
Ουαλερανός Γ΄ του Λουξεμβούργου-Λινί

Ο **Βάλεραν Γ΄**, γερμ. Waleran III (1355 - 12 Απριλίου 1415) από τον Οίκο του Λουξεμβούργου ήταν κόμης του Λινύ (1371-1415) και του Σαιν-Πολ (1378-1415). Έγινε κοντόσταυλος (στρατάρχης) της Γαλλίας. 

## Βιογραφία
Ήταν ο πρωτότοκος γιος του Γκυ κόμη του Λινύ και της Μαχώς/Ματθίλδης των Σατιγιόν, κόρης και κληρονόμου του Ιωάννη κόμη του Σαιν-Πολ.

Το 1371 απεβίωσε ο πατέρας του στη μάχη του Μπάεσβαϊλερ και τον διαδέχθηκε. Ο Βάλεραν Γ΄ αιχμαλωτίστηκε στη μάχη, αλλά με την παρεμβολή του Καρόλου Δ΄ της Γερμανίας (3ου εξαδέλφου του πατέρα του), ελευθερώθηκε. Το 1374 αιχμαλωτίστηκε από τους Άγγλους στην Αρντρ, οι οποίοι προσπάθησαν να τον ανταλλάξουν με τον Ιωάννη Γ΄ άρχοντα του Μπουχ, χωρίς επιτυχία. Το 1380 στην αιχμαλωσία νυμφεύτηκε τη Μωντ, κόρη της Ιωάννας (εγγονής του Εδουάρδου Α΄ της Αγγλίας) από τον 1ο της σύζυγο, ενώ τώρα είχε 3ο σύζυγο τον Εδουάρδο τον *μαύρο πρίγκιπα*. Έτσι κατάφερε να μειώσει τα λύτρα και να ελευθερωθεί.

Ήταν ένας από τους πρέσβεις για ειρήνη που εστάλησαν το 1396 στο Λονδίνο. Το 1405 επιτέθηκε στους Άγγλους στο Μερκ, κοντά στο Καλαί, αλλά μάταια . Πήγε με τη μερίδα του Φιλίππου Β΄ δούκα της Βουργουνδίας, μάλιστα πάντρεψαν τα παιδιά τους: ο Αντώνιος Βαλουά-Βουργουνδίας δούκας της Βραβάντης νυμφεύτηκε την Ιωάννα Λουξεμβούργου-Λινύ. Οι δούκες της Βουργουνδίας του έδειξαν εύνοια και τον έκαναν *μεγάλο διδάσκαλο των Υδάτων και των Δασών*, κυβερνήτη του Παρισιού το 1410 και (όταν δέσποζαν στη Γαλλία) κοντόσταυλο (στρατάρχη) της Γαλλίας το 1411. Όμως το 1413 εκδιώχθηκαν οι Βουργουνδοί και έτσι χάθηκαν τα δύο τελευταία αξιώματα.

Απεβίωσε το 1415 και τον διαδέχθηκε ο εγγονός του Φίλιππος ως κόμης του Σαιν-Πολ & Λνύ.

## Οικογένεια
Νυμφεύτηκε πρώτα τη Μωντ των Χόλαντ, κόρη του Θωμά κόμη του Κεντ και είχε τέκνο:
* Ιωάννα απεβ. 1407, παντρεύτηκε τον Αντώνιο Βαλουά-Βουργουνδίας δούκα της Βραβάντης. Γιοί τους ήταν οι:
** Ιωάννης Δ΄ δούκας της Βραβάντης και ο
** Φίλιππος κόμης του Σαιν-Πολ και Λινύ.

Όταν απεβίωσε η Μωντ, ο Βάλεραν Γ΄ το 1400 έκανε δεύτερο γάμο με τη Μπόνα των Σκαρπονουά, κόρη του Ροβέρτου δούκα του Μπαρ· δεν απέκτησαν τέκνα.

## Πρόγονοι




## Αναφορές σε Πηγές


Κατηγορία:Οίκος του Λουξεμβούργου
Κάστρο της Μαμαλούκας

Το **Κάστρο της Μαμαλούκας** είναι μεσαιωνικό οχυρό κτίσμα ερείπια του οποίου διασώζονται κοντά στο χωριό Αμυγδαλιά (πρώην Μαμαλούκα) του Δήμου Καλαβρύτων.

Στα ανατολικά του χωριού υψώνεται ο επιμήκης λόφος του "Αγίου Αθανασίου". Στην κορυφή του λόφου αυτού, που οφείλει το όνομά του στο ομώνυμο εξωκλήσι, εντοπίζονται κατάλοιπα μικρής οχυρωματικής εγκατάστασης των υστεροβυζαντινών χρόνων (1204 μ.Χ. - 1453 μ.Χ.), που περιβάλλεται από τείχος μήκους 80 περίπου μέτρων. Εντός του τειχισμένου χώρου διασώζονται τα ερείπια δύο δεξαμενών και ενός μεγάλου πύργου που έχει μήκος 10 μέτρα και πλάτος 6 μέτρα. Στη βορειοδυτική πλευρά του λόφου διακρίνονται επίσης τα οικοδομικά κατάλοιπα ενός άλλου μεγάλου οικοδομήματος και μιας ορθογώνιας βίγλας. Το κάστρο αυτό εικάζεται ότι ανήκε στη Βαρωνία των Καλαβρύτων.

Στο λόφο του "Αγίου Αθανασίου" εκτός από τα οικοδομικά κατάλοιπα των υστεροβυζαντινών χρόνων έχουν εντοπιστεί και κατάλοιπα των αρχαίων χρόνων, όπως κιονόκρανο δωρικού ρυθμού και θραύσμα πήλινης σίμης (υδρορροής), που οδηγούν στο συμπέρασμα ότι στη θέση αυτή υπήρχε στην αρχαιότητα κάποιο  ιερό. Οι περισσότεροι αρχαιολόγοι συμφωνούν ότι το ιερό αυτό πρέπει να ταυτίζεται με το ιερό της "Κορίας Αθηνάς" που αναφέρεται από τον Παυσανία.

## Παραπομπές


## Πηγές
* Γεώργιος Παπανδρέου, ''Ιστορία των Καλαβρύτων'', επιμέλεια: Δημήτρης Σ. Αβραμίδης, Έκδοση της Κοινωφελούς Δημοτικής Επιχείρησης Πολιτιστικής και Κοινωνικής Ανάπτυξης και Ποιότητας Ζωής Δήμου Καλαβρύτων (ΔΕΠΑΠΟΖ), Καλάβρυτα 2011, Δεύτερη Έκδοση, σελ. 366. ISBN 978-960-89356-3-1. (Α' έκδοση: 1928)
* 
* 

Κατηγορία:Κάστρα της Αχαΐας
Κατηγορία:Κάστρα του Πριγκιπάτου της Αχαΐας
Κατηγορία:Βαρωνία των Καλαβρύτων
Κατηγορία:Δήμος Παΐων
Κατηγορία:Δήμος Καλαβρύτων
Κλεοπάτρα Ευρυδίκη της Μακεδονίας

Η **Ευρυδίκη**, γεννημένη **Κλεοπάτρα**, ήταν Μακεδόνισσα ευγενής, ανιψιά του Άτταλου και τελευταία από τις επτά συζύγους του Φιλίππου Β΄ της Μακεδονίας.

Η Κλεοπάτρα ήταν η γυναίκα που ο Φίλιππος παντρεύτηκε περίπου το 337 π.Χ. Ως σύζυγος του Φίλιππου της δόθηκε το όνομα Ευρυδίκη. Ο γάμος του Φιλίππου με την Κλεοπάτρα απείλησε την Ολυμπιάδα, την τέταρτη σύζυγό του και τη μητέρα του Μεγάλου Αλεξάνδρου, γιατί έθετε υπό αμφισβήτηση την κληρονομιά του Αλεξάνδρου.

Η Κλεοπάτρα-Ευρυδίκη και ο Φίλιππος έκαναν μία κόρη, την Ευρώπη, και έναν υιό. Μετά τη δολοφονία του Φιλίππου, και τα δύο παιδιά δολοφονήθηκαν από την Ολυμπιάδα, οπότε η Κλεοπάτρα έδωσε τέλος στην ζωή της.

## Βιβλιογραφία
*Green, Peter; *Alexander of Macedon: 356-323 B.C. A Historical Biography*; Berkeley & Los Angeles; University of California Press; 1991.

## Εξωτερικοί σύνδεσμοι
*WCD Wiki Classical Dictionary - Cleopatra

Κατηγορία:Βασίλισσες και Πριγκίπισσες της Μακεδονίας
Κατηγορία:Αυτόχειρες
Άιμπολαντ

μικρογραφία|Το Άιμπολαντ το 1930, με κόκκινο χωριά παραδοσιακά κυριαρχούμενα από σουηδόφωνο πληθυσμό ("σβενσκμπίγκντερ").
**Άιμπολαντ **(επίσης γνωστό ως **Σουηδική Εσθονία **και **Έγκελαντ**) είναι το Εσθονικό Σουηδικό όνομα για τις ιστορικά σουηδόφωνες περιοχές και πόλεις στη βόρεια και δυτική Εσθονία.

Το ιστορικό Άιμπολαντ περιλαμβάνει τα νησιά Νοαρόοτσι, Βόρμσι, Ρούχνου, Οσμουσάαρ, Χιίουμαα, Σάαρεμαα, Μούχου, Ναϊσάαρ και τις πόλεις γύρω από το Χααπσάλου στην ηπειρωτική Εσθονία. 

Κατά τη διάρκεια του Β΄ Παγκοσμίου Πολέμου, το καλοκαίρι του 1944, σχεδόν όλοι οι Σουηδοί της Εσθονίας που ζούσαν στο Άιμπολαντ κατέφυγαν στη Σουηδία, πριν ο Κόκκινος Στρατός εισβάλει στα κράτη της Βαλτικής.

Το 2000, υπήρχαν 300 Σουηδοί στην Εσθονία, αν και οι σουηδο-εσθονικές διάλεκτοι έχουν χαθεί.

## Παραπομπές

## Εξωτερικοί σύνδεσμοι
* Ιστοσελίδα του μουσείου Άιμπολαντς στο Χααπσάλου (Σουηδικά) (Εσθονικά) (Ρωσικά)
* Den Andra Stranden  

Κατηγορία:Ιστορία της Εσθονίας
Πέτρος του Λουξεμβούργου

Ο **Πέτρος**. γαλλ. Pierre (1369 - 1387) από τον Οίκο του Λουξεμβούργου ήταν καρδινάλιος. Το 1527 κλήθηκε *Ευλογημένος*.

## Βιογραφία
Ήταν ο δευτερότοκος γιος του Γκυ κόμη του Λινύ και της Μαχώς/Ματθίλδης των Σατιγιόν, κόρης και κληρονόμου του Ιωάννη κόμη του Σαιν-Πολ.

Ο πατέρας του απεβίωσε το 1371 και η μητέρα του το 1378, έτσι ο Πέτρος έμεινε 9 ετών ορφανός από γονείς. Τον ανέθρεψε η αδελφή του πατέρα του Ιωάννα κόμισσα του Ορζιέρ. Από το 1377 είχε σταλεί στο Πανεπιστήμιο του Παρισιού για σπουδές, Στα 10 έτη του εξελέγη μέλος (canon) του Συλλόγου του καθεδρικού της Νοτρ-Νταμ του Παρισιού και το 1381 έγινε μέλος του Συλλόγου του καθεδρικού στη Νοτρ-Νταμ του Σαρτρ και έγινε αρχιδιάκονος της επισκοπής. Το επόμενο έτος έγινε αρχιδιάκονος του Καμπραί.

Το 1384 ήταν κενή η θέση του επισκόπου του Μετς, αλλά ήταν η περίοδος του Δυτικού Σχίσματος: η Γαλλία υποστήριζε τον αντίπαπα Κλήμη Ζ΄, που διόρισε τον Πέτρο επίσκοπο το 1384, ενώ ο βασιλιάς της Γερμανίας υποστήριζε τον πάπα Ουρβανό ΣΤ΄, που διόρισε τον Τίλμαν Βους του Μπέτενμπουρκ ως επίσκοπο. Αν και ο Πέτρος κατέλαβε το Μετς με στρατό, αργότερα αναγκάστηκε να αποσυρθεί .

Μετά από αίτημα του Καρόλου ΣΤ΄ Βαλουά της Γαλλίας και του θείου αυτού Ιωάννη δούκα του Μπερί στον Κλήμη Ζ΄, ο Πέτρος έγινε καρδινάλιος-διάκονος στον Αγ. Γεώργιο του Βελάμπρο το 1384 .

### Το τέλος και η αγιοποίηση
Απεβίωσε από ανορεξία στα 18 έτη του, το 1387, στην Καρθουσανή μονή του Βιλλενέβ-λεζ-Αβινιόν. Σύμφωνα με επιθυμία του, τάφηκε σε κοινό κοιμητήριο απόρων.  Όταν άρχισαν να αναφέρονται θαύματα στον τάφο του, ο αδελφός του Ιωάννης κύριος του Μπωβουάρ διέταξε την κατασκευή του ναού του Αγ. Κελεστίνου Ε΄ πάπα της Ρώμης και μετέφερε τα λείψανά του στον ναό.

Η αγιοποίησή του συζητήθηκε στη Σύνοδο της Βασιλείας (1431-49), αλλά αγιοποιήθηκε αργότερα, το 1527. Το 1432 αναγνωρίστηκε ως προστάτης άγιος της Αβινιόν. Το 1640 επιδημία πανώλης ενέσκηψε στην Αβινιόν και ο αντιπρόσωπος του πάπα (legatus) ζήτησε την προστασία του αγίου. Η λατρεία του επεκτάθηκε στις πόλεις Μετς, Παρίσι, Βερντέν και Λουξεμβούργο. Το 1597 τα λείψανά του μεταφέρθηκαν στο Παρίσι, αλλά καταστράφηκαν κατά τη Γαλλική Επανάσταση· ωστόσο μερικά από αυτά έμειναν στον Αγ. Ντιντιέ της Αβινιόν.

## Πρόγονοι




## Αναφορές σε πηγές


## Εξωτερικοί σύνδεσμοι
* 
* Salvador Miranda, The Cardinals of the Holy Roman Church 
*  Biography 

Κατηγορία:Οίκος του Λουξεμβούργου
Ιωάννης Β΄ του Λουξεμβούργου-Λινί

Ο **Ιωάννης Β΄** (γαλλ.: *Jean II de Luxembourg-Ligny*, 1392 - 5 Ιανουαρίου 1441) από τον Οίκο του Λουξεμβούργου ήταν κόμης του Λινύ (1430-41) & Γκιζ (1425-41) και κύριος του Μπωβουάρ & Ρισεμπούργκ (1397-1441).

## Βιογραφία
Ήταν ο δευτερότοκος γιος του Ιωάννη κυρίου του Μπωβουάρ & Ρισεμπούργκ και της Μαργαρίτας των Ανγκιάν, κόρης και κληρονόμου του Λουδοβίκου κόμη του Μπριέν & Κονβερσάνο και τιτουλάριου δούκα των Αθηνών.

Νυμφεύτηκε την Ιωάννα υποκόμισσα του Μω, η οποία από τον προηγούμενο γάμο της με τον Ροβέρτο των Μονμπελιάρ κόμη του Μαρλ & Σουασσόν είχε κόρη την Ιωάννα, που κληρονόμησε τον πατέρα της. Όταν απεβίωσε η μητέρα του, την κληρονόμησε ο μεγαλύτερος αδελφός του Πέτρος Α΄ στο Μπριέν & Κονβερσάνο, ενώ ο Ιωάννης Β΄ κληρονόμησε το 1397 τον πατέρα του και έγινε κύριος του Μπωβουάρ & Ρισεμπούργκ.

Κατά τον Εκατονταετή Πόλεμο έλαβε το μέρος της Αγγλίας και έκανε με τα άλογα επιδρομές (chevauchées), λεηλατώντας και καίγοντας Γαλλικές περιοχές για λογαριασμό του Ιωάννη Λάνκαστερ δούκα του Μπέντφορντ. Το 1425 κατέλαβε την κυριότητα του Γκιζ, για την οποία είχε διαφωνήσει με τον Ρενέ Βαλουά δούκα του Ανζού.

Στην πολιορκία της Αμιένης το 1430 ακολούθησε τον Φιλίππου Γ΄ δούκα της Βουργουνδίας και αν και η πολιορκία ήταν αποτυχημένη, ένας στρατιώτης τού Ιωάννη Β΄ (ο νόθος του Βαντόμ) συνέλαβε την Ζαν ντ' Αρκ. Ο Ιωάννης Β΄ την έστειλε στο Μπωβουάρ, όπου την κράτησε φυλακισμένη. Ζούσε μαζί του η αδελφή του πατέρα του Ιωάννα, κόμισσα του Σαιν-Πολ & Λινύ, που έδειξε ευγένεια στη Ζαν ντ' Αρκ και του ζήτησε να μην την δώσει. Το 1430 απεβίωσε η θεία του Ιωάννα και την κληρονόμησε ο Πέτρος Α΄, που έλαβε το Σαιν-Πολ και ο Ιωάννης Β΄, που έλαβε το Λινύ. Η Αγγλία και η Βουργουνδία πίεσαν τον Ιωάννη Β΄ να τους παραδώσει την Ζαν ντ' Αρκ και ο Ιωάννης τελικά την έδωσε στους Άγγλους αντί 10.000 λιβρών, οι οποίοι την σκότωσαν.

Απεβίωσε το 1441 και τον κληρονόμησε ο γιος του Πέτρου Α΄, ο Λουδοβίκος κόμης του Σαιν-Πολ & Μπριέν.

## Οικογένεια
Νυμφεύτηκε το 1418 την Ιωάννα του Μπετύν, κόρη και κληρονόμο του Ροβέρτου Η΄ υποκόμη του Μω· δεν απέκτησαν απογόνους.

## Πρόγονοι




## Παραπομπές


## Αναφορές σε Πηγές
*Genealogy page for John II of Luxembourg 

## Εξωτερικοί σύνδεσμοι
* 

Κατηγορία:Οίκος του Λουξεμβούργου
Γκραν Πρι Μαλαισίας 2017

Το Γκραν Πρι Μαλαισίας 2017 ήταν ο 15ος αγώνας του Παγκοσμίου πρωταθλήματος Φόρμουλα 1 2017 και διεξήχθη στο Sepang International Circuit που βρίσκεται στη πόλη Σεπάνγκ της Μαλαισίας. Ο αγώνας διεξήχθη την 1 Οκτωβρίου 2017 και νικητής ήταν ο Μαξ Φερστάπεν. Το φετινό Γκραν Πρι θα είναι το τελευταίο που διεξάγεται σε αυτή τη πίστα καθώς από το 2018 η Μαλαισία βγαίνει από το καλεντάρι της Φόρμουλα 1.

## Ελαστικά

## Πρόγραμμα τριημέρου

## Ποινές
Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων για μηχανικούς λόγους.

## Free Practice 1 (FP1)
Στα πρώτα δοκιμαστικά της Παρασκευής, στις 29 Σεπτεμβρίου 2017, ο καιρός ήταν βροχερός και έτσι οι οδήγοι έκαναν λίγους γύρους. Όλοι οι οδηγοί χρησιμοποίησαν τα ενδιάμεσα (Intermediate) και τα βρόχινα (Wet) ελαστικά της Pirelli.

## Free Practice 2 (FP2)
Στα δεύτερα δοκιμαστικά της Παρασκευής η βροχή είχε σταματήσει και έτσι οι οδηγοί είχαν την ευκαιρία να χρησιμοποιήσουν τα στεγνά ελαστικά της Pirelli.

## Free Practice 3 (FP3)
Το FP3 διεξήχθη το Σάββατο 30 Σεπτεμβρίου 2017 και εκεί οι οδηγοί είχαν την ευκαιρία να κάνουν τις τελευταίες δοκιμές πριν τις κατατακτήριες. Ο καιρός ήταν συννεφιασμένος όμως δεν έβρεχε και έτσι οι οδηγοί έτρεξαν με τα στεγνα ελαστικά της Pirelli.

## Κατατακτήριες δοκιμές
Οι κατατακτήριες δοκιμές έλαβαν μέρος το Σάββατο 30 Σεπτεμβρίου 2017 λίγες ώρες μετά το FP3. Την Pole Position κέρδισε ο Λιούις Χάμιλτον ενώ ο Σεμπάστιαν Φέτελ αντιμετώπισε προβλήματα στο Q1 και έτσι δεν πήρε μέρος στις κατατακτήριες και γι'αυτό εκκίνησε τελευταίος στον αγώνα.

## Αγώνας

Ο αγώνας διεξήχθη την Κυριακή 1 Οκτωβρίου 2017 με τον Μαξ Φερστάπεν να παίρνει την πρώτη νίκη για το 2017 και 2η συνολικά στην καριέρα του. Ο Κίμι Ράικονεν αντιμετώπισε πρόβλημα πριν την έναρξη του αγώνα και έτσι δεν εκκίνησε. Τον ταχύτερο γύρο σημείωσε ο Σεμπάστιαν Φέτελ με χρόνο 1.34.080 που είναι και ρεκόρ πίστας.

## Δείτε επίσης
* Παγκόσμιο πρωτάθλημα Φόρμουλα 1 (2017)

## Παραπομπές


## Πηγές
* Επίσημος ιστότοπος Φόρμουλα 1 

Κατηγορία:Φόρμουλα 1
Λουδοβίκος του Λουξεμβούργου (καρδινάλιος)

Ο **Λουδοβίκος** (*Louis de Luxembourg*, 1391 - 18 Σεπτεμβρίου 1443) από τον Οίκο του Λουξεμβούργου ήταν αρχιεπίσκοπος της Ρουέν, επίσκοπος του Ίλυ και καρδινάλιος.

## Βιογραφία
Ήταν ο τρίτος γιος του Ιωάννη κυρίου του Μπωβουάρ και της Μαργαρίτας των Ανγκιάν, κόρης και κληρονόμου του Λουδοβίκου κόμη του Μπριέν και τιτουλάριου δούκα των Αθηνών.

Το 1436 εξελέγη αρχιεπίσκοπος του Ρουέν. Στον Εκατονταετή Πόλεμο, όπως και ο αδελφός του Ιωάννης Β΄ κόμης του Λινύ, ήταν με το μέρος των Άγγλων. Όσο η Γάλλοι κέρδιζαν, η θέση του αποδυναμωνόταν και η ζωή του γινόταν επισφαλής. Ο Ερρίκος Γ΄ Λάνκαστερ της Αγγλίας αποφάσισε το 1437 να του δώσει την επιτροπεία (in commendam) της επισκοπής του Ίλυ (Ely) (στο Καντέρμπουρυ), η οποία, αν και από τις μικρότερες, ήταν η 5η σε έσοδα επισκοπή. Δεν γνωρίζουμε αν την επισκέφθηκε· απεβίωσε το 1443. Ο Κάρολος Ζ΄ Βαλουά της Γαλλίας κατέλαβε τη Ρουέν το 1449.

## Πρόγονοι




## Αναφορές στις Πηγές


## Πηγές
* Fryde, E. B.; Greenway, D. E.; Porter, S.; Roy, I. (1996). Handbook of British Chronology (Third revised ed.). Cambridge: Cambridge University Press. ISBN 0-521-56350-X.

Κατηγορία:Οίκος του Λουξεμβούργου
Κατηγορία:Επίσκοποι του 15ου αιώνα
Κατηγορία:Αρχιεπίσκοποι της Ρουέν
Ιάκωβος του Λουξεμβούργου-Λινί

Ο **Ιάκωβος**, γαλλ. Jacques (1426 - 20 Αυγούστου 1487) από τον Οίκο του Λουξεμβούργου ήταν κύριος του Ρισεμπούργκ (Richebourg).

## Βιογραφία
Ήταν ο τρίτος γιος του Πέτρου Α΄ κόμη του Σαιν-Πολ & Μπριέν και της Μαργαρίτας των Μπω/Μπάλτσο, κόρης του Φραγκίσκου δούκα της Άντρια.

Το 1453, μετά τη μάχη του Γκάβερε, έγινε ιππότης. Τα επόμενα έτη υπηρέτησε τον Κάρολο Βαλουά δούκα της Βουργουνδίας ως διοικητής στο στρατό. Το 1468 του απένειμαν τη διάκριση του Τάγματος του Χρυσόμαλλου Δέρατος.

Ο πρωτότοκος αδελφός του Λουδοβίκος κοντόσταυλος (στρατάρχης) της Γαλλίας, προσπαθούσε μυστικά με τους Βουργουνδούς να ανατρέψει τον Λουδοβίκο ΙΑ΄ Βαλουά. Όταν η συνωμοσία αποκαλύφθηκε, ο αδελφός του καρατομήθηκε για προδοσία το 1475 και ο Ιάκωβος φυλακίστηκε. Έπειτα από 10 έτη συμφώνησε να υπηρετήσει τον βασιλιά της Γαλλίας και ελευθερώθηκε. Έλαβε τη Γαλλική διάκριση του Τάγματος του Αγ. Μιχαήλ.

Απεβίωσε στη Νάντη το 1487 σε ηλικία 61 ετών και τον διαδέχθηκε η κόρη του Ισαβέλλα.

## Οικογένεια
Νυμφεύτηκε πρώτα την Ιωάννα κόμισσα του Ζάρρεβέρντεν & Μόερς και έπειτα την Ισαβέλλα, κόρη του Πιέρ ντε Ρουμπαί. Είχε δύο γιούς, που απεβίωσαν νέοι και τρεις κόρες, από τις οποίες τον διαδέχθηκε η:
* Ισαβέλλα, κυρία του Ρισεμπούργκ. Παντρεύτηκε τον Χαν Γ΄ ντε Μελύν.

## Πρόγονοι




## Πηγές
* Raphael de Smedt (Hrsg.): Les chevaliers de l’ordre de la Toison d’or au XVe siècle: notices bio-bibliographiques. Frankfurt 2000, ISBN 3-631-36017-7, S. 157–159 (Kieler Werkstücke. D 3).
* Jacques Paviot, Jacques de Luxembourg. Politic et culture chez un grand seigneur du XVe siècle, in: D. Boutet u. J. Verger (Hrsg.), Penser le pouvoir au Moyen Age (VIIIe–XVe siècle). Études offertes à Françoise Autrand, Paris 2000, S. 327-341.

Κατηγορία:Οίκος του Λουξεμβούργου
Πέτρος Β΄ του Λουξεμβούργου-Σαιν-Πολ

Ο **Πέτρος Β΄**, γαλλ. Pierre II (π. 1440 - 25 Οκτωβρίου 1482) από τον Οίκο του Λουξεμβούργου ήταν κόμης του Σαιν-Πολ, Μπριέν, Μαρλ & Σουασόν.

## Βιογραφία
Ήταν ο δευτερότοκος γιος του Λουδοβίκου κόμη του Σαιν-Πολ, Λινύ & Μπριέν και της Ιωάννας του Μαρλ, κόρης του Ροβέρτου κόμη του Μαρλ & Σουασόν.

Το 1462 απεβίωσε η μητέρα του και τη διαδέχθηκε ο μεγαλύτερος αδελφός του Ιωάννης στο Μαρλ & Σουασόν. Ο πατέρας του ήταν κοντόσταυλος (στρατάρχης) της Γαλλίας, αλλά προσπάθησε μυστικά με τον δούκα της Βουργουνδίας να ανατρέψει τον Λουδοβίκο ΙΑ΄ Βαλουά της Γαλλίας. Όταν η συνωμοσία αποκαλύφθηκε, ο Λουδοβίκος καρατομήθηκε για προδοσία το 1475 και οι εκτάσεις του κατασχέθηκαν αρχικά, μετά αποδόθηκαν. Το 1476 απεβίωσε ο αδελφός του Ιωάννης και τον διαδέχθηκε ως κύριος του Μαρλ & Σουασόν. Έγινε κόμης του Σαιν-Πολ & Μπριέν και ο αδελφός του Αντώνιος Α΄ κόμης του Λινύ.

## Οικογένεια
Νυμφεύτηκε το 1464 τη Μαργαρίτα της Σαβοΐας, κόρη του Λουδοβίκου δούκα της Σαβοΐας και είχε τέκνα:
* Μαρία 1472-1547, παντρεύτηκε πρώτα τον Ιάκωβο του Οίκου της Σαβοΐας κόμη του Ρομόν και μετά τον Φραγκίσκο των Βουρβόνων κόμη του Βαντόμ. Είχε πέντε τέκνα, μεταξύ αυτών ήταν ο:
** Φραγκίσκος των Βουρβόνων κόμης του Σαιν-Πολ.
* Φραγκίσκα, παντρεύτηκε τον Φίλιππο των Λα Μαρκ κύριο του Ράβενσταϊν.

## Πρόγονοι




## Πηγές
* thepeerage.com Accessed 26 May 2008
* Raphael de Smedt (Ed.): Les chevaliers de l’ordre de la Toison d’or au XVe siècle. Notices bio-bibliographiques. (Kieler Werkstücke, D 3) Verlag Peter Lang, Frankfurt 2000, ISBN 3-631-36017-7, p. 200f.

## Παραπομπές σε πηγές


Κατηγορία:Οίκος του Λουξεμβούργου
Ιωάννης του Λουξεμβούργου-Σουασόν

Ο **Ιωάννης**, γαλλ. Jean (απεβ. 22 Ιουνίου 1476) από τον Οίκο του Λουξεμβούργου ήταν κόμης του Σουασόν (1462-1476) και κύριος του Ντανκίρκ, Γκραβελίν και Μπουρμπούρ.

## Βιογραφία
Ήταν ο πρωτότοκος γιος του Λουδοβίκου κόμη του Σαιν-Πολ, Λινύ & Μπριέν και της Ιωάννας του Μπαρ, κόρης και κληρονόμου του Ροβέρτου των Μπαρ κόμη του Μαρλ και Σουασόν.

Το 1462 απεβίωσε η μητέρα του και τη διαδέχθηκε ως κόμης του Μαρλ & Σουασόν. Έγινε ιππότης του Τάγματος του Χρυσόμαλλου Δέρατος το 1473. Ο πατέρας του ήταν *κοντόσταυλος* (στρατάρχης) της Γαλλίας, αλλά προσπάθησε με το δούκα της Βουργουνδίας να ανατρέψει τον Λουδοβίκο ΙΑ΄ Βαλουά της Γαλλίας. Όταν η συνωμοσία αποκαλύφθηκε, ο Λουδοβίκος καρατομήθηκε για προδοσία το 1475. Οι εκτάσεις του κατασχέθηκαν αρχικά και ο Ιωάννης δεν μπόρεσε να τον διαδεχθεί.

Στη μάχη του Μοράλ σκοτώθηκε το 1476. Ήταν άγαμος και τον διαδέχθηκε ο μικρότερος αδελφός του Πέτρος Β΄. Οι εκτάσεις του Λουδοβίκου αποδόθηκαν στα τέκνα του: ο Πέτρος Β΄ έλαβε το Σαιν-Πολ και ο Αντώνιος Α΄ το Λινύ.

## Πρόγονοι




## Πηγές
* Raphael de Smedt (Ed.) : Les chevaliers de l’ordre de la Toison d’or au XVe siècle. Notices bio-bibliographiques. (Kieler Werkstücke, D 3) Verlag Peter Lang, Frankfurt 2000, ISBN 3-631-36017-7, p. 176f.

Κατηγορία:Οίκος του Λουξεμβούργου
Sony Interactive Entertainment

Η **Sony Interactive Entertainment** (συντόμευση: **SIE**, παλαιότερα γνωστή ως **Sony Computer Entertainment (SCE)** και **Sony Network Entertainment**) είναι πολυεθνική εταιρεία βιντεοπαιχνιδιών, θυγατρική της Sony.

Η εταιρεία ιδρύθηκε στις 16 Νοεμβρίου του 1993, ως Sony Computer Entertainment, με σκοπό να συνεισφέρει στη Sony, η οποία είχε ανοιχτεί επιχειρηματικά στη βιομηχανία βιντεοπαιχνιδιών με το PlayStation. Μετά τη μεγάλη επιτυχία της πρώτης κονσόλας, η εταιρεία συνέχισε να δημιουργεί τη σειρά της κονσόλας. Σύντομα, ξεκίνησε την εξαγωγή προϊόντων στη Βόρεια Αμερική, καθώς και σε άλλες χώρες. Στη Βόρεια Αμερική, η πρώτη κονσόλα πωλούνταν στην τιμή των $299.99. Σήμερα, το PlayStation αποτελεί τον μεγαλύτερο πόρο της Sony, στην ανάπτυξη και στην έρευνα βιντεοπαιχνιδιών.

Την 1η Απριλίου του 2016, οι Sony Network Entertainment και η Sony Computer Entertainment αναδιοργανώθηκαν και συγχωνεύτηκαν, σχηματίζοντας τη Sony Interactive Entertainment.

Η εταιρεία πλέον είναι υπεύθυνη για την έρευνα και την ανάπτυξη, την παραγωγή και τις πωλήσεις, του hardware και του software του PlayStation. Επίσης είναι υπεύθυνη τόσο για την ανάπτυξη, όσο και τη διανομή βιντεοπαιχνιδιών, δημιουργώντας παράλληλα διάφορες θυγατρικές, στις μεγαλύτερες αγορές της, Ευρώπη, Βόρεια Αμερική και Ασία. Έως και τον Σεπτέμβριο του 2016, η εταιρεία είχε πουλήσει πάνω 486 εκατομμύρια κονσόλες PlayStation. 

## Παραπομπές


## Εξωτερικοί σύνδεσμοι

* Επίσημη ιστοσελίδα


Κατηγορία:Εταιρείες βιντεοπαιχνιδιών των Ηνωμένων Πολιτειών
Κατηγορία:Εταιρείες ανάπτυξης βιντεοπαιχνιδιών
Κατηγορία:Εκδότες βιντεοπαιχνιδιών
Κατηγορία:Νικητές Golden Joystick Award
Sega

H **Sega Games Co., Ltd.** (ιαπωνικά: 株式会社セガゲームス, χέπμπορν: *Kabushiki gaisha Sega gēmusu*), αρχικά ως **Service Games** και με επίσημο τρόπο ως **SEGA**, είναι μία Ιαπωνική πολυεθνική εταιρεία ανάπτυξης και διανομής βιντεοπαιχνιδιών, με έδρα το Τόκιο, η οποία διαθέτει διάφορα καταστήματα σε όλο τον κόσμο. 

Από το 1983 έως και το 2001, η εταιρεία παρήγαγε πολυάριθμες οικιακές κονσόλες βιντεοπαιχνιδιών, όμως μετά τις οικονομικές απώλειες της κονσόλες της Dreamcast, η εταιρεία επικεντρώθηκε στον τομέα του software και της ανάπτυξης. Η Sega παραμένει, παρόλα αυτά, η πιο παραγωγική εταιρεία στα παιχνίδια arcade, με πάνω από 500 παιχνίδια, σε περισσότερα από 70 franchise, σε πάνω από 20 διαφορετικά συστήματα arcade, από το 1981. 

Η Sega, είναι ιδιαιτέρως γνωστή για την κυκλοφορία μερικών άκρως επιτυχημένων εμπορικά franchise, όπως το *[[Sonic the Hedgehog]]*, το *[[Virtua Fighter]]*, το *[[Phantasy Star]]*, το *[[Yakuza (σειρά)|Yakuza]]* και το *[[Total War (σειρά)|Total War]]*. Η θυγατρική της εταιρείας στις ΗΠΑ, ονομάζεται **Sega of America** κι από το 2015, βρίσκεται στο Σαν Φρανσίσκο, ενώ της Ευρώπης, βρίσκεται στο Λονδίνο και ονομάζεται **Sega Europe**.

## Παραπομπές

## Εξωτερικοί σύνδεσμοι

*

*
Κατηγορία:Εταιρείες βιντεοπαιχνιδιών της Ιαπωνίας
Κατηγορία:Εταιρείες βιντεοπαιχνιδιών των Ηνωμένων Πολιτειών
Κατηγορία:Εταιρείες ανάπτυξης βιντεοπαιχνιδιών
Κατηγορία:Εκδότες βιντεοπαιχνιδιών
Κατηγορία:Ιαπωνικά εμπορικά σήματα
Κάρολ Κουτσέρα

Ο **Κάρολ Κουτσέρα** (*[[λατινικό αλφάβητο]]: Karol Kučera*), γεννημένος στην Μπρατισλάβα, Τσεχοσλοβακία, στις 4 Μαρτίου 1974, είναι Σλοβάκος πρωταθλητής της αντισφαίρισης. Κατάφερε τον Σεπτέμβριο του 1998 να φτάσει το Νο6 στην παγκόσμια κατάταξη, φτάνοντας στους ημιτελικούς του Αυστραλιανού Όπεν το ίδιο έτος.

Ο Κουτσέρα έγινε επαγγελματίας το 1992. Με την εθνική ομάδα της Τσεχοσλοβακίας συμμετείχε στο κύπελλο Γκαλέα το 1991 και το 1992, επίσης στο ευρωπαϊκό πρωτάθλημα το 1992. Το 1993 προκρίθηκε για το πρώτο του Γκραντ σλαμ στο Ρολάν Γκαρός. Το 1995 κέρδισε τον πρώτο του τίτλο ATP στο Ροσμαλέμ. Το 1996 έπαιξε στους Ολυμπιακούς Αγώνες στην Ατλάντα το 1996 όπου έχασε από τον Αντρέ Αγκάσι στον πρώτο γύρο του απλού. Συμμετείχε χωρίς επιτυχία και στους Ολυμπιακούς Αγώνες του 2000 στο Σίδνευ.

Το 1997 κέρδισε τον δεύτερο τίτλο του στην ATP στην Οστράβα και ήταν δεύτερος στο Νότιγχαμ και στη Στουτγάρδη. Το 1998 κέρδισε δύο τίτλους, έναν στο Σίδνεϊ και έναν στο Νιού Χάβεν.

Ο Kučera πέτυχε το καλύτερο αποτέλεσμα του σε τουρνουά Γκραντ σλαμ το 1998, φτάνοντας στους ημιτελικούς του Αυστραλιανού Όπεν. Το 1999 κέρδισε τον πέμπτο τίτλο του ATP στη Βασιλεία, από το 1999 αντιμετώπισε πρόβλημα τραυματισμού στον δεξιό καρπό και βραχίονα. Συνέχισε να αγωνίζεται και το 2003 ήταν στους κορυφαίους 50 στον κόσμο. Κατά τη διάρκεια του ίδιου έτους κέρδισε τον έκτο και τελευταίο του τίτλο στην Κοπεγχάγη.

Ο Κουτσέρα ήταν ένα από τα μέλη της ομάδας της Σλοβακίας που έφτασε στον τελικό του Κυπέλλου Ντείβις το 2005, χάνοντας στον τελικό από την Κροατία 2-3. Ανακοίνωσε την αποχώρησή του μετά τον τελικό. Στο κύπελλο Ντέιβις αγωνίστηκε με τη Σλοβακία από το 1994 έως το 2005 σε 12 διοργανώσεις με ρεκόρ 33 νίκες και 18 ήττες.

## Παραπομπές


Κατηγορία:Τσεχοσλοβάκοι αθλητές της αντισφαίρισης
Κατηγορία:Σλοβάκοι αθλητές της αντισφαίρισης